"Srbija ima dovoljno opreme, zato mislimo da je sada najvažnije da to damo i pomognemo našim prijateljima Italijanima", rekao je predsednik Srbije Aleksandar Vučić danas na aerodromu "Nikola Tesla" prilikom slanja četiri aviona pomoći ovoj zemlji, koja se najjače u Evropi pogođena korona virusom.

- Posebno vam hvala i posebno sam srećan što učestvujete u ovoj operaciji. Mi ponekad zaboravimo da kada smo imali užasne poplave Italijani su nam pomogli. Oni su danas u užasno teškoj situaciji, mi smo se snašli, kupili mnogo opreme i ono što nam nije neophodno možemo da damo našim italijanskim prijateljima - kazao je Vučić pre poletanja.

Foto: Zoran Žestić / Tanjug Aleksandar Vučić, ambasador Italije u Srbiji Karlo Lo Košo

On se zahvalio i Er Srbiji što se kako je rekao "nisu sakrili".Vučić je istakao i da će zaposleni u našoj aviokomaniji imati plate i da će država pomoći kompaniji kroz dokapitalizaciju.

Vučić je najavio da će pored ovih četiri aviona biti poslata još četiti aviona u naredna dva dana.

"Pobedićemo zajedno, hrabra Italijo"

Predsednik je poslao i poruku napisanu na italijanskom jeziku: "Pobedićemo zajedno, hrabra Italijo, Srbija je sa vama".

Foto: Zoran Žestić / Tanjug Aleksandar Vučić, ambasador Italije u Srbiji Karlo Lo Košo

- Pre svega hvala vama Vaša ekselencijo na tome što ste se angažovali uvek na pružanju podrške Srbiji. Hvala italijanskim prijateljima koji su uvek bili velika podrška. Hoću da znam da smo pomoć dobili za poplave od Italije. Ova zemlja je uvek pružala podršku, najznačajniji su naš trgovinski saradnik, mnogo naših ljudi radi tamo. Naš je posao da jednom tako bliskom narodu pružimo podršku u teškom trenutku - kazao je Vučić i dodao da je Italija prošla kroz užasnu krizu.

Četiri miliona maski, milion rukavica

On je kazao da su užasne muke koje su oni prošli, te da nije normalno da 500 ljudi u danu umre.

- Naša pomoć nije mala i ovo je roba koju smo mi kupili i novcem građana Srbije platili koju dajemo našoj braći i sestrama u Italiji. Mi smo svoje magacine snabdeli. Ode je 2 miliona hiruških maski, 2 miliona epidemioloških maski, milion rukavica. Možda smo mogli i više, ali ovo je gest da pokažemo koliko nam Italija znači - kazao je predsednik i poslao poruku saučešća za sve preminule.

- Ovaj materijal će biti od velike pomoći za sve one koji se još bore u Italiji. Želim svima da se zahvalim naporukama solidarnosti. To mnogo znači i meni i Italiji - kazao je ambasador Italije u Srbiji Karlo Lo Košo.

Foto: Zoran Žestić / Tanjug Aleksandar Vučić, ambasador Italije u Srbiji Karlo Lo Košo

Nakon toga piloti Er Srbije su otpevali italijansku pesmu kao poklon predsedniku Vučiću i Ambasadoru Italije.

U jednom od aviona biće i ministarka za evrointegracija Jadranka Joksimović koja će predati italijanskom kolegi Luiđiju Di Maju donaciju naše zemlje.